**SLOVENŠČINA, 7. teden**

**TOREK, 5. 5. 2020**

UČNA TEMA: MALA IN VELIKA PISANA ČRKA G

Danes se bomo naučili, kako zapisujemo malo in veliko pisano črko G.

Najprej naštejete nekaj besed, ki se pričnejo s črko G (grom, grablje, goba, gorila, goska …).

V delovni zvezek za opismenjevanje (stran 110, 111) poglejte, kako se zapišeta mala in velika pisana črka g.

Malo pisano črko g primerjajte z malo tiskano črko g. Ali sta si črki podobni? V čem se razlikujeta?

Sedaj primerjajte še veliko pisano črko g in veliko tiskano črko g.

Zapis črke vadite s prstkom na listu papirja ali na mizi. Nato pisane črke s prstkom napišete še mamici ali očku na hrbet, iz pisanih črk lahko sestavite tudi besedo. Mamica ali očka pa mora ugotoviti, katero besedo si ji/mu napisal/-a.

**Sedaj odprite delovni zvezek za opismenjevanje** **stran 110, 111** in vadite zapis pisane črke g. Rešite samo vrstice, kjer je črka g.



Nato odprete zvezek z vmesno črto, napišete naslov VAJA in datum.

Zapišete 2 vrstici malih pisanih črk g in 2 vrstici velikih pisanih črk g.

Nato s pisanimi črkami prepišete naslednje besede. Vsako besedo zapišete v svojo vrstico in jo zapisujete do konca vrstice (tako kot smo to vadili v šoli):

goba, golob, globus, grom, goska, Goran, Greta

[This Photo](https://commons.wikimedia.org/wiki/File%3ATyagibeefarm_logo.jpg) by Unknown Author is licensed under [CC BY-SA](https://creativecommons.org/licenses/by-sa/3.0/)

**Hitri in vedoželjni prepišete v zvezek še naslednje povedi.**

Gaber vozi bager.

Tilen ima novo drevesno hiško.

Meta vozi otroško kolo.

Bober gloda drevo.

Na vrtu imamo rdeče vrtnice.